## Proseso ng pagiging karapat-dapat (eligibility) sa Ingles bilang Karagdagang Wika o Diyalekto (EAL/D – English as an Additional Language or Dialect) para sa pag-enrol sa Year 12

Ang kursong EAL/D ATAR ay makukuha ng mga mag-aaral na nagsasalita ng Ingles bilang Karagdagang Wika o Diyalekto, at ang kanilang paggamit ng Pamantayang Australyanong Ingles (SAE - Standard Australian English) ay limitado.

Ang mag-aaral sa Year 12 ay maaari lamang mag-enrol sa kursong EAL/D ATAR kung naaprubahan sa pagiging karapat-dapat ng School Curriculum and Standards Authority (ang Awtoridad). Upang ma-aprubahang mag-enrol, dapat kumpletuhin ng mag-aaral ang online na aplikasyon sa pagiging karapat-dapat at isumite sa Awtoridad sa petsang inilathala, kasama ang kinakailangang mga sumusuportang dokumento. Ang mga takdang petsa para sa pagsusumite ng mga aplikasyon ay matatagpuan sa pahina ng EAL/D sa website ng Awtoridad na <https://senior-secondary.scsa.wa.edu.au/syllabus-and-support-materials/english/english-as-an-additional-language-or-dialect>.

Upang makumpleto ang online na aplikasyon, ang estudyante ay kailangang gumamit ng kompyuter, sa bahay man o sa paaralan. Kung mayroon kang anumang mga katanungan, hilingin sa guro ng EAL/D ng iyong anak o sa administrasyon ng paaralan na tulungan ka.

**Limang hakbang sa online na proseso ng pagiging karapat-dapat sa EAL/D**

Hakbang 1: Mag-log in sa portal ng mag-aaral <https://studentportal.scsa.wa.edu.au>

Hakbang 2: Simulan ang aplikasyon sa pagiging karapat-dapat sa EAL/D

Hakbang 3: I-upload ang mga sumusuportang dokumento

Hakbang 4: Isumite ang aplikasyon para sa pagiging karapat-dapat sa EAL/D

Hakbang 5: Tingnan ang portal ng mag-aaral upang malaman ang kinalabasan ng proseso ng aplikasyon sa pagiging karapat-dapat

**Kinakailangang Impormasyon**

Ang mag-aaral ay kailangang magbigay ng sumusunod na mga detalye:

* bansa ng kapanganakan
* petsa ng pagdating sa Australya
* bansa ng kapanganakan - ina at ama (o (mga) tagapag-alaga)
* mga bansa na dating tinirhan
* nasyonalidad
* mga wikang sinasalita sa bahay
* mga detalye ng mga paaralang pinasukan ng mag-aaral para sa bawat taon ng paaralan mula sa kindergarten

**Mga sumusuportang dokumento**

Ang mag-aaral ay kailangang magbigay ng mga kopya ng sumusunod na mga dokumento:

* pahina ng pagkakakilanlan sa pasaporte
* petsa ng entry stamp o visa **o**
* (mga) tala ng pagbiyahe sa ibang bansa
* (mga) ulat ng paaralan

Kailangang i-save ng mga mag-aaral ang mga sumusuportang dokumento sa kanilang kompyuter o mobile device bilang mga file na **.pdf**, **.jpg**, **.jpeg** o **.png**, na may maximum size na **4MB** para sa bawat file. Ang mga dokumento na nasa **Word** ay hindi tatanggapin.

Para sa karagdagang impormasyon o suporta, mangyaring makipag-ugnay sa guro sa EAL/D ng inyong anak o sa administrasyon ng paaralan o kay Louise Dodman, Pangunahing Tagapayo — EAL/D sa louise.dodman@scsa.wa.edu.au o sa 9273 6785.